cyanic-selkie/wikianc huggingface dataset:
Արևմուտքի դարպասներ
Ստեղծման գաղափարը
Սենտ Լուիսում հայտնի փաստաբան և հասարակական գործիչ Լյութեր Սմիթը 1933 թվականին հանդես եկավ առաջարկությամբ ստեղծել քաղաքում հուշարձան նվիրված ԱՄՆ-ի երրորդ նախագահ Թոմաս Ջեֆֆերսոնին։ Սմիթը պնդում էր, որ հենց «Չորրորդ քաղաքն»-ն է հանդիսանում լավագույն վայրը, որպեսզի հավերժական դարձնի Ամերիկայի ամենահայտնի քաղաքական գործիչներից մեկին։ Սենտ Լուիսի քաղաքապետը աջակցում է Սմիթին և ընդունում նրա գաղափարը։ Հետագայում, ԱՄՆ-ի Կոնգրեսում, այդ գաղափարին հավանություն տվեցին նաև Միսիսիսպի նահանգի ներկայացուցիչները։ 1934 թվականին ամերիկյան օրենսդիրները ընդունեցին որոշում ստեղծել հանձնաժողով, որի նպատակն էր լինելու ապագա հուշարձանի տեղադրելու վայրի որոշումը։ 1935 թվականի դեկտեմբերի 21-ին ԱՄՆ-ի նախագահ Ֆրանկլին Ռուզվելտը ստորագրեց Ջեֆֆերսոնի և Արևմուտքի գրավման Ազգային հուշարձանի ստեղծման մասին հրամանը։ Հրամայվեց տրամադրվել ֆինանսներ դաշնային բյուջեից ինքնակառավարման մարմիններին, որոոնք զբաղվում են հասարակական գործունեությամբ «Նոր ուղի» կազմակերպության շրջանակներում։ Հուշարձանի կառուցման համար ընտրվեց Միսիսիպի գետի երկայնքով, խիտ կառուցապատված տարածք։ Այս որոշումը դարձավ բազմաթիվ բողոքների և դատական վեճերի պատճառ։ Այնուհանդերձ, չորս տարվա ընթացքում, Ազգային Պարկերի ծառայությունը գնեց քանդելու ենթակա կառույցները։ Ապագա հուշահամալիրի կառուցման համար նախատեսված տարածքի մաքրումը սկսվեց 1939 թվականի հոկտեմբերի 10-ին և ավարտվեց երեք տարի հետո։ Երկրորդ աշխարհամարտի ավարտից հետո հուշահամալիրի կառուցման աշխատանքները շարունակվեցին։ 1947 թվականին հայտարարվեց ծրագրի մշակման մրցույթ, որին ներկայացվեց 172 առաջարկություններ։ Ժյուրին ընտրեց հինգ լավագույն մասնակիցներին։ Նրանք սկսեցին իրենց ներկայացրած տարբերակների ավելի մանրամասն և ճշգրիտ մշակումը։ Վերջապես 1948 թվականի փետրվար 18-ին ընտրվեց հաղթողը՝ ճարտարապետ Էէրո Սաարինենայի ղեկավարած խումբը։ Սաարենայի այն առաջարկը, որ հուշարձանը պետք է լինի հսկայական կամար՝ հաստատվեց նաև կառավարական հաձնաժողովի և ԱՄՆ-ի Ազգային Պարկերի ծառայության կողմից ։
Կառուցապատման աշխատանքները
Կամարի մոնտաժը նախատեսվում էր սկսել 1950 թվականին։ Հունիսի 10-ին ԱՄՆ նախագահ Գարրի Տրումենի մասնակցությամբ անցկացվեց հուշարձանի հիմքի տեղադրման արարողությունը։ Սակայն Կորեայի պատերազմի պատճառով շինարարական աշխատանքները հետաձգվեցին։ Հիսունականների վերջում Սենտ Լուիսի վերակառուցողներից մեկը որոշեց հուշարձանի հարևանությամբ կառուցել երկու քառասուն հարկանի շենք։ Դա առաջացրեց անհանգստություն, քանի որ այդ նոր կառույցների հարևանությամբ կամարն այլևս դոմինանտ չէր լինի, և չէր ունենա այն տեսքը, որ մշակել էին ճարտարապետները։ Երկար քննարկումների արդյունքում քաղաքային իշխանությունները որոշեցին կրճատել նախատեսված կառույցների բարձրությունը, իսկ կամարի բարձրությունը ավելացնել։ Կապալառուին ընտրելու համար հայտարարվեց մրցույթ, որտեղ հաղթող ճանաչվեց MacDonald Construction ընկերությունը Սենտ Լուիսից։ Նախքան շինարարական աշխատանքները սկսելը անհրաժեշտ էր տեղափոխել շինարարական տարածքի հիմքում գտնվող երկաթգծերը։ Բազմաթիվ տարբերակներ քննարկելուց հետո վերջ ի վերջո կայացվեց որոշում «թաքցնել» երկաթուղին թունելում։ Այդ աշխատանքերը սկսվեցին 1959 թվականին։ 1961 թվականի սկսեցին փորել հիմնափոսերը։ 1963 թվականին փետրվարի 12-ին սկսվեցին մետաղական կոնստուկցիաների մոնտաժը։ Նրա երկու թևերը հավաքվում էին միաժամանակ՝ յուրաքանչյուրը 3,7 մերտրանոց բաժիններից(ընդհանուր առմամբ դրանցից օգտագործվել է 142 հատ)։ Յուրաքանչյուր բաժնի տեղադրումից հետո, նրա ներսում ամրացնում էին մետաղական կցամասեր և շերտերի միջև եղած տարածությունը լցնում բետոնով(մինչև 93 մետր բարձրությունները)։ Այսպիսի ոչ սովորական հուշարձանի կառուցումը առաջացրեց մեծ հետաքրքրություն։Հազարավոր մարդիկ այցելում էին, որպեսզի տեսնեն շինարարական հրապարակը։ Աշխատանքների ընթացքը լուսբանում էր տեղական ռադիոկայանը։ Հասարակության մեջ կային նաև հոռետեսներ, որոնք չէին հավատում ճարտարապետների հաջողությանը և նույնիսկ հետևողական նկարահանում էին ֆիլմապնակի վրա շինարարական աշխատանքների փուլերը՝ սպասելով, որ կամարի թևերը չեն համընկնի վերին կետում։ Նախատեսվում էր ավարտել կամարը 1964 թվականին, Սենտ Լուիսի երկուհարյուրամյակին նվիրված տոնակատարությունների շրջանակներում։ Սակայն շինարարությունը ավելի շատ ժամանակ պահանջեց ։
Ծանոթագրություններ
Կատեգորիա:Կամարներ Կատեգորիա:ԱՄՆ-ի թանգարաններ
Ագուա Բրանկա (Պարաիբա)
Ագուա Բրանկա (Água Branca), համայնք Բրազիլիայի հյուսիսարևելյան տարածաշրջանում՝ Պարաիբա նահանգի կազմում   ։ Գտնվում է Պարաիբա նահանգի Սերտանի մարզում։ Մտնում է Սեռա դու Տեյշեյրաի կազմի մեջ։ Բնակչությունը կազմում է 8506 մարդ՝ 2006 թվականի տվյալներով։ Գրավում է 220,648 կմ2 տարածք։ Բնակչության խտությունը՝ 38,6 մարդ/կմ²։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Պարաիբա նահանգի բնակավայրեր
Մարկոս Լյորենտե
Մարկոս Լյորենտե (Marcos Llorente, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Ատլետիկո Մադրիդի կազմում։ Խաղում է հենակետային կիսապաշտպանի դիրքում ։
Ռեալ Մադրիդ
Լյորենտեն միացել է Ռեալ Մադրիդի ակադեմիային 2008 թվականին՝ 13 տարեկան հասակում ։ Իր դեբյուտը Ռեալ Մադրիդ Կաստիլիայի կազմում նշեց 2014 թվականի օգոստոսի 24-ին՝ դուրս գալով խաղադաշտ Ատլետիկո Մադրիդ B-ի դեմ խաղում ։ 2014-2015 մրցաշրջանում նա Կաստիլիայի կազմում մասնակցեց 25 խաղի՝ խաղադաշտում ընդհանուր առմամբ անցկացնելով 1,637 րոպե։ Լյորենտեն Ռեալ Մադրիդի հիմնական կազմի հետ մասնակցեց 2015 թվականի մինչմրցաշրջանային ընկերական խաղերին՝ Մանչեսթեր Սիթիի, Ինտերի և Վոլերենգայի դեմ ։ Իր պրոֆեսիոնալ դեբյուտը նշեց 2015 թվականի հոկտեմբերի 17-ին՝ փոխարինելով Մատեո Կովաչիչին Լևանտեի դեմ խաղում ։
2017-18 մրցաշրջանում Լյորենտեն վերադարձավ Ռեալ Մադրիդ։ 2017 թվականի սեպտեմբերի 24-ին նա երկարաձգեց իր պայմանագիրը ակումբի հետ մինչև 2021 թվականը  ։ Առաջին հանդիպումը Չեմպիոնների Լիգայում անցկացրեց դեկտեմբերի 6-ին՝ փոխարինելով Իսկոյին Բորուսիա Դորտմունդի դեմ խաղում ։ Իր առաջին գոլը պրոֆեսիոնալ կարիերայում խփեց 2018 թվականի դեկտեմբերի 22-ին՝ աշխարհի ակումբային առաջնության եզրափակչի Ալ-Այնի դեմ խաղում ՝ օգնելով իր թիմին հաղթել 4-1 հաշվով և նվաճել գավաթը ։ 2019 թվականի հունվարի 31-ին իսպանացին գոլ խփեց Իսպանիայի գավաթի քառորդ եզրափակչի Ժիրոնայի դեմ խաղում ։ Ռեալ Մադրիդի կազմում Լյորենտեն անցկացրեց 39 հանդիպում՝ դառնալով 2 գոլի հեղինակ ։
Ատլետիկո Մադրիդ
2019 թվականի հունիսի 20-ին Լյորենտեն 5 տարվա պայմանագիր կնքեց Ատլետիկո Մադրիդի հետ  ։ Ակումբը նրա համար վճարեց 40 միլիոն եվրո   ։
Միջազգային կարիերա
Լյորենտեն ներկայացրել է Իսպանիան մինչև 19 և մինչև 21 տարեկանների երիտասարդական հավաքականներում։ 2017 թվականի հունիսին նա Մ21 հավաքականի կազմում մասնակցեց Եվրոպայի առաջնությանը ՝ անցկացնելով 4 հանդիպում և գոլային փոխանցման հեղինակ դառնալով Մակեդոնիայի դեմ խաղում ։ Իսպանիան հասավ մրցաշարի եզրափակիչ, որտեղ 1-0 հաշվով պարտվեց Գերմանիային  ։
Ակումբային վիճակագրություն
2019 թվականի հուլիսի 20-ի դրությամբ
Ակումբային
Ռեալ Մադրիդ
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Իսպանացի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Դեպորտիվո Ալավեսի ֆուտբոլիստներ Կատեգորիա:Ատլետիկո Մադրիդի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Էրոս Ռամացոտի
Էրոս Լուչանո Վալտեր Ռամացոտի (Eros Luciano Walter Ramazzotti, Eros Ramazzotti, ), իտալացի երգիչ և երգահան ։ Իտալացի առավել հանրահայտ երգիչներից մեկը, հայտնի ոչ միայն Եվրոպայի անգլալեզու երկրներում, այլ նաև իսպանալեզու երկրներում, քանի որ իր ալբոմների մեծամասնությունը նա թողարկել է իտալերեն և իսպաներեն լեզուներով ։
1984 թվականից Ռոմացոտին թողարկել է 11 ստուդիական ալբոմներ, մեկ մինյոն, երեք հավաքածուներ, երեք համերգային ալբոմներ, ինչպես նաև 46 սինգլներ, որոնցից յուրաքանչյուրը բարձր դիրքեր է ունեցել բազմաթիվ եվրոպական երկրների հիթ-շքերթներում, ինչպես նաև Հարավային և Կենտրոնական Ամերիկայում։ Ռամազոտին վաճառել է ավելի քան 100 միլիոն ձայնագրություն իր 25-ամյա կարիերային ընթացքում ։
Երգիչը դուետներ է կատարել այնպիսի անվանի արտիստների հետ, ինչպիսին են Շերը, Թինա Թերները, Անդրեա Բոչելլին, Փեթսի Քենսիթը, Ադրիանո Չելենտանոն, Ջո Կոկերը, Անասթեյշան, Անի Լորակը, Լուչանո Պավարոտին, Ռիկի Մարտինը և շատ այլ կատարողների հետ։
Միջազգային ճանաչումն առաջին անգամ Ռամազոտիին գալիս է 1993 թվականին, «Tutte storie» ալբոմի թողարկումից հետո, որի հետ նրան հաջողվում է մտնել լավագույն հնգյակը յուրաքանչյուր երկրում, որում թողարկվել էին նրա նախկին ալբոմները։ «Tutte storie» ալբոմի վեց միլիոն օրինակի վաճառքից հետո 1994 թվականին նա պայմանագիր է կնքում «BMG International»-ի հետ ։ Կատարողի հաջողությանը մեծապես նպաստում է նրա յուրօրինակ բարձր ձայնը ։
Մանկություն և պատանեկություն
Էրոս Ռոմազոտին ծնվել է 1963 թվականի հոկտեմբերի 28-ին Հռոմի Չինեչիտա թաղամասում, շինարարական աշխատող Ռոդոլֆո Ռամազոտիի և տնային տնտեսուհի Ռաֆաելա Ռամազոտիի (աղջկական՝ Մոլինա) ընտանիքում։ Ռամազոտին, ով անվանվել էր հունական սիրո աստվածի պատվին, արդեն վաղ տարիներից սկսեց հետաքրքրություն ցոևւցաբերեք երաժշտության նկատմամբ, նա յոթ տարեկան հասակից սկսեց նվագել կիթառի վրա ։ ժամանակ առ ժամանակ նա հայտնվում է ֆիլմերի մսովկաներում, երազելով փոփ-աստղի կարիերայի մասին ։ Դեռևս վաղ տարիքում, շնորհիվ իր հոր՝ սիրող-դաշնակահարի, սկսոմւ է գրել սեփական երգեր։ Նա նույնիսկ որոշում է հաճախել երաժշտական կոնսերվատորիա, սակայն դրամական խնդիրների պատճառով այդ մասին ստիպված է լինում մոռանալ և Էրոսը ընդունվում է հաշվապահական դասընթացների։
Սակայն, այնուամենայնիվ, երաժշտության ձգտումը հաղթանակում է և 1981 թվականին նա մասնակցություն է ունենում «Voci Nuove» (Նոր ձայներ երաժշտական մրցույթին իտալական Կաստրոկարո քաղաքում՝ «Ռոք-80» հեղինակային երգով, ելույթ ունենալով բազմաթիվ ձայնագրող ստուդիաների ներկայացուցիչների առջև ։ Չնայած նրան, որ մրցույթը շահում են Zucchero-ն և Fiordaliso-ն, Էրոսը հասնում է մինչև եզրափակիչ, երկու ձայն սիտանալով Ռոբերտո գալանտիից և Բարոն Լանդո Լանիից, որոնցից վերջինը ներկայացնում էր վերջերս հայտնված իտալական DDD լեյբլը և շուտով նկատվում է երաժշտական պրոդյուսերների կողմից։ DDD ընկերությունը նրա հետ պայմանագիր է ստորագրում «Ad un amiсо» առաջին սինգլի թողարկման համար, որից հետո Ռամազոտին տեղափոխվում է Միլան՝ իր եղբայր Մարկոի և մայր Ռաֆաելի հետ։ Առաջին ժամանակներում նրենք բնակվում էին նույն շենքում, որտեղ և տեղակայված էր ձայնագրման ստուդիան ։
Առաջին սինգլ
1982 թվականին հայտնվում է Ռամազոտիի «Ad un amico» (Նվիրում ընկերոջը) առաջին սինգլը, որը, սակայն, հաջողակ չէր ։ Դրանից քիչ անց Էրոսթ հանդիպում է իր դաստիարակ Ռենատո Բրիոշիին, ով երիտասարդ կատարողին օգնում է ձեռք բերել առաջին հաջողությունը և 1984 թվականին նա մասնակցություն է ունենում «Սան Ռեմո» փառատոնին, «Terra promessa» (Ավետյաց երկիր) երգով և հաղթում է մրցույթում, «Նորամուտողների» անվանակարգում ։ Երգը թողարկվում է ամբողջ Եվրոպայով։
Սան Ռեմո
1985 թվականին Էրոսը կրկին մասնակցություն է ունենում «Սան Ռեմո» փառատոնում, իր «Cuori agitati» (Հուզված սրտեր) նորամուտայի ալբոմից «Una storia importante» (Կարևոր պատմություն) երգով, փառատոնում զբաղեցնելով 6-րդ տեղը։ «Una storia importante» սինգլը հիթ է դառնում բազմաթիվ եվրոպական երկրներում, ներառյալ Ֆրանսիան, որտեղ վաճառվում է երգի մոտ մեկ միլիոն օրինակ ։ Նրա երկրորդ ալբոմը՝ «Nuovi eroi» (Նոր հերոսներ), թողարկվում է 1986 թվականին։ Ալբոմը «պլատինե» է դառնում Շվեյցարիայում, որտեղ ալբոմի տպաքանակը կազմում է ավելի քան 100 000 միավոր և «ոսկե» կարգավիճակի է հասնում Գերմանիայում, որտեղ վաճառվում է ավելի քան 250 000 օրինակ ։ Եվ երրորդ անգամ անընդմեջ Ռամազոտին հայտնվում է Սան Ռեմոյում 1986 թվականին, որտեղ կատարում է իր ամենահիշվող սինգլներից մեկը՝ «Adesso tu» («Իսկ այժմ դու»), «Nuovi eroi» ալբոմից, որով հաղթում է մրցույթում։ Նույն թվականի մարտին երգիչը այցելում է ԽՍՀՄ, որպես «Սան Ռեմոյի ծաղիկները և երգերը Մոսկվայում» համերգի մասնակից, որը վարում էին Ալլա Պուգաչովան, Միլվան և Օլեգ Շացկովը։
Առաջին շրջագայություն
Էրոսի հանրաճանաչությունը շարունակում էր աճել և 1987 թվականին, նրա «In certi momenti» երրորդ ալբոմի թողարկումից հետո, կայանում է նրա իննամսյա հյուրախաղային շրջագայությունը։ Այն նշանավորվում է նրա նոր ալբոմների շոււտափույթ թողարկումներով ոչ միայն իտալերեն, այլ նաև իսպաներեն լեզուներով։ «In certi momenti» ալբոմը «Ոսկե» է դառնում Գերմանիայում, որտեղ վաճառվում է 250 000 օրինակ և «Պլատինե» Շվեյցարիայում, որտեղ վաճառում է ավելի քան 50 000 օրինակ։ Ընդհանուր առմամբ վաճառվում է ալբոմի երեք միլիոն օրինակ  ։ հետագայում ամերիկացի երգչուհի Փեթսի Քենսիթի հետ նա կատարում է «La luce buona delle stelle» երգը, որը թողարկվում է 1987 թվականի նոյեմբերի 27-ին։ 1988 թվականի մայիսին Ռամազոտին թողարկում է իր միակ մինյոնը՝ «Musica è», կազմված հինգ տրեկներից։ Նաև թողարկվում է ալբոմի ընդյալնված տարբերակը։
Միջազգային ճանաչում
1980-ական թվականների ամենավերջում Էրոսի կարիերայում անդորր է տիրում։ Այդ ժամանակ երգիչը նոր երգեր էր գրում և նյութ էր նախապատրաստում նոր ալբոմի համար։ «In ogni senso» (Ցանկացած իմաստով) անվանումով հինգերորդ ալբոմը, թողարկված 1990 թվականի ապրիլին, գրավում է ամբողջ աշխարհից ավելի քան 200 լրոգրողների ուշադրությունը, ովքեր ներկա են գտնվում ալբոմի շնորհանդեսի կապակցությոմբ Վենետիկում տեղի ունեցած մամուլի ասուլիսին ։
Ամերիկյան պրոդյուսեր Քլայվ Դևիսը Ռամազոտիին խորհուրդ է տալիս համերգ կազմակերպել Նյու Յորքի Radio City Music Hall-ում ։ Էրոսը առաջին իտալացի երգիչն էր, ում ելույթի ժամանակ հանրահայտ համերգասրահում անշլագ էր տիրում։ Սակայն հետագայում իտալացի երգիչը հիասթափվում է, իմանալով, որ հանդիսականների մեծամասնությունը կազմում էին իտալական ծագումով հանդիսականները ։ Միևնույն ժամանակ ԱՄՆ-ում, նույն ժամանակաընթացքում, Ռամազոտին ելույթ է ունենում այնպիսի հեռուստատեսային շոուներում, ինչպիսին են «The Tonight Show»-ը Ջեյ Լենոյի հետ և «Բարի առավոտ, Ամերիկա» ։
1991 թվականին, «Eros in concert» համերգային կրկնակի ալբոմի թողարկումից հետո, հետևում է ևս մեկ երկարատև շրջագայություն։ Նույն թվականի դեկտեմբերի 4-ին Ռամազոտին համերգ է տալիս Բարսելոնայում ։ Ավելի ուշ, շատ կարճ ժամանակաընթացքում, Ռամազոտին թողարկում է ալբոմների շարք, կազմված փափուկ մեղեդայնությամբ բալլադներից, ինչպես նաև «սոֆտ-ռոք» ոճից։ Էրոսը իր ալբոմների մեծ մասը ձայնագրում է իսպաներեն և իտալերեն լեզուներով։
Tutte storie
1993 թվականին թողարկվում է ամենահաջող ալբոմներից մեկը՝ «Tutte storie», որն անմիջապես տեղ է գրավում եվրոպական հիթ-շքերթների գագաթնակետին։ Նույն թվականի նոյեմբերին Ռամազոտին կատարում է իր ամենահանրաճանաչ երգերից մեկը՝ «Cose della vita» (Կյանքի իրավիճակներ), հաղթելով MTV Europe Music Awards-ը Բեռլինում։
Dove c'è musica
1995 թվականի ամռանը Էրոսը մասնակցություն է ունենում Ռոդ Սթյուրարտի, Էլթոն Ջոնի և Ջո Կոկերի հետ համերգների շարքում, որից հետո նա համաշխարհային ճանաչում է ձեռք բերում։ Միևնույն ժամանակ նա պայմանագիր է ստորագրում է հինգ ալբոմների թողարկման համար ամենաազդեցիկ ընկերություններից մեկի՝ «BMG International»-ի հետ։ Նրա «Dove c’è musica» ութերորդ ալբոմի թողարկումից հետո, որտեղ նա հանդես էր գալիս որպես հեղինակ, երգահան և պրոդյուսեր, Էրոսթ անվանակարգվում է որպես «Տարվա լավագույն կատարող» , սակայն տեղը զիջում է Ջորջ Մայքլին։ Նույն թվականի դեկտեմբերի 5-ին նրա կինը՝ Միշել Հունցիկերը, շվեյցարուհի մոդել և հեռուստահաղորդավարուհի, դուստր է ունենում՝ Ավրորա ։
Դուետներ
1998 թվականին Էրոսը թողարկում է երկրորդ համերգային ալբոմը՝ «Eros live», որն ներառում էր երկու զուգերգ, ձայնագրված միջազգային շրջագայության ժամանակ՝ «Cose della vita — Can’t Stop Thinking Of You» Թինա Թերների հետ և «That’s All I Need to Know-Difenderò» Ջո Կոկերի հետ, կատարված Մյունխենում։ 1999 թվականին Ռամազոտին կրկին համագործակցում է իտալական աստղ Անդրեա Բոչելլիի հետ, ձայնագրելով «Nel cuore lei» երգը, այդ անգամ Բոչելլիի «Sogno» ալբոմի համար։ Ալբոմը վաճառվում է ավելի քան 10 միլիոն տպաքանակով ամբողջ աշխարհում։ 1999 թվականին Էրոսը կրկին արժանանում է «Արձագանք» մրցանակին և կրկին «Տարվա լավագույն միջազգային կատարող» անվանակարգում ։ Իր ամբողջ կարիերայի ընթացքում Ռամազոտին զուգերգեր է երգել այնպիսի հայտնի արտիստների հետ, ինչպիսին են Շերը («Più che puoi»), Անդրեա Բոչելլին, Ջո Կոկերը, Կառլոս Սանտանան, Թինա Թերները, Անասթեյշան («I Belong to You (Il ritmo della passione)»), Ռիկի Մարտինը («Non siamo soli»), Ադրիանո Չելենտանոն, Լուչանո Պավարոտին և ուրիշները։
Ռամազոտին լրացուցիչ դրական համբավ է ձեռք բերում, շնորհիվ 2000 թվականի սկզբներին Ջանի Մորանդիի «Come fa bene l’amore» ալբոմի պրոդյուսավորմանը ։
Stilelibero
Նույն թվականի հոկտեմբերին թողարկվում է Ռամազոտիի ութերորդ ստուդիական ալբոմը՝ «Stilelibero», որում դուետ էր պարունակվում ամերիկացի հայտնի երգչուհի Շերի հետ՝ «Più che puoi» երգը։
Ալբոմը ամբողջ Եվրոպայում մտնում է լավագույն հնգյակի մեջ և կրկնակի «պլատինե» է դառնում ։ Ալբոմի աջակցման միջազգային շրջագայության ընթացքում Ռամազոտին հանդես է գալիս արևելա-եվրոպական երկրներում, ներառյալ Ռուսաստանը, որտեղ նա երեք համերգ է տալիս Կրեմլի պալատում ։
9
2003 թվականի մայիսի 30-ին Ռամազոտին ըողարկում է իր իններորդ ստուդիական ալբոմը, որն այպվես էլ անվանվում է՝ «9»։ Մայիսի 9-ին թողարկվում է «Un’emozione per sempre» (Զգացմունքներն ընդմիշտ) առաջին սինգլը, որն արագորեն վեր է բարձրանում հիթ-շքերթներում և Իտալիայի պաշտոնական հիթ-շքերթի գագաթնակետին էր գտնվում 14 շաբաթվա ընթացքում անընդմեջ ։
ալբոմը ձայնագրվում է Կլաուդիո Գվիդետիի և Էրոսի վաղեմի ընկեր Չելսո Վալիի հետ միասին ։ «9» ալբոմը վաճառվում է ավելի քան երեք ու կես միլիոն օրինակով, որից մեկ միլիոնը վաճառվում է Իտալիայում ։ Նա իր համաշխարհային շրջագայությունը սկսում է Անկոնայում, որը շարունակվում էր 100 օր շարունակ, միլիոնավոր հանդիսատեսների առջև ։
Calma apparente
2005 թվականի հոկտեմբերի 28-ին Ռամազոտիի «Calma apparente» (Տեսանելի հանգստություն) տասներորդ ալբոմը, որը նիա ձայնագրում է Կլաուդիո Գվիդետիի հետ միասին, թողարկվում երգչի ծննդյան օրը։ «Calma apparente» ալբոմը, որը «պլատինե» է դառնում թողարկումից արդեն մեկ ամիս անց և որի վաճառքները կազմում են ավելի քան մեկ միլիոն օրինակ Եվրոպայում, պարունակում է «I Belong to You (Il ritmo della passione)» հիթը, ստաղծագործություն, որը կատարվում է ամերիկացի հայտնի երգչուհի Անասթեյշայի հետ դուետով։ Երգը № 1 սինգլ է դառնում մի քանի երկրներում, այդ թվում Իտալիայում, Գերմանիայում և Շվեյցարիայում ։ Աչդ երգի հեսահոլովակը նկարահանում է ռեժիսոր Դոն Ալանը «Revolver Film Company»-ից ։ Էրոս Ռմազոտիի տվյալ սկավառակը հանդիսանում է որոշակիորեն ինքնակենսագրական ալբոմ, ինչպես նաև նրա աշխատանքների մեծամասնությունը։
Բազմաթիվ տարիների ընթացքում Էրոսը ավելի ու ավելի է հանրաճանաչություն ձեռք բերում, հատկապես Գերմանիայում, Շվեյցարիայում, Ավստրիայում, Ֆրանսիայում, Չիլիում, Բոլիվիայում, Պերուում, Արգենտինայում, Վենեսուելայում և իսպանալեզու երկրներում ։ Իր 25-ամյա կարիերայի ընթացքում նա վաճառել է ավելի քան 40 միլիոն սկավառակ ամբողջ աշխարհով։
e² — երկրորդ հավաքածու
Այն օրվանից տասը տարի անց, երբ թողարկվել է «Eros» առաջին հավաքածուն, որը 7,5 միլիոն օրինակով վաճառվել է ամբողջ աշխարհով, 2007 թվականի հոկտեմբերի 26-ին Ռամազոտին թողարկում է նոր հավաքածու՝ «e²» կրկնակի ալբոմ, որն առաջին սկավառակում պարունակում է չորս նոր տրեկներ և 14 յուրօրինակ երգեր և 17 տրեկներ երկրորդ սկավառակում, որոնցից բոլորը վերականգնված են։ «e²»-ը պարունակում է նոր միջազգային դուետ՝ «Non siamo soli» (Մենք միայնակ չենք), որը Էրոսը կատարում է լատինական փոփ-աստղ Ռիկի Մարտինի հետ։ Դա ալբոմից առաջին սինգլն է, որը վաճառքում հայտնվում է 2007 թվականի հոկտեմբերի 5-ին և որին հաջողվում է հայտնվել Իտալիայի ամենավաճառվող սինգլների ցանկում, զբաղեցնելով առաջին հորիզոնականը, ինչպես նաև արժանանալ լավ արդյունքների Հունաստանում, Շվեյցարիայում և Հունգարիայում  ։ Իսպանական տարբերակը՝ «No estamos solos», չորս անգամ սերտիֆիկացվում է որպես «պլատինե» նրա համար, որ ավելի քան 80 000 անգամ բեռնվել է «Digital» ֆորմատով ։ Երգը, հասանելի ինչպես իտալերեն, այնպես էլ իսպաներեն լեզուներով, գրված է Էրոսի և նրա վաղեմի գործընկեր Կլաուդիո Գվիդետիի կողմից ։
Ali e radici
2009 թվականի մայիսի 22-ին թողարկվում է Էրոս Ռամազոտիի նոր ալբոմը՝ «Ali e radici» (Թևեր և արմատներ)։ Էրոսը Կլաուդիո Գվիդետիի (Claudio Guidetti) հետ միասին հանդիսանում է ալբոմի համահեղինակ։ Միկելե Կանովան (Michele Canova) հանդիսանում է ազդ ալբոմից վեց երգերի համա-պրոդյուսերը ։ Բացի այդ, Միկելե Կանովան երաժշտություն է գրել Էրոսի և Կլաուդիո Գվիդետիի հետ։ Ալբոմից առաջին սինգլը՝ «Parla con me», թողարկվում է 2009 թվականի ապրիլի 24-ին և առաջին տեղն է զբաղեցնում իտալական հիթ-շքերթում։ Նրա նոր ալբոմը հասանելի է ինչպես ստանդարտ, այնպես էլ լյուքս-հրատակչությունում (որոնցից վերջինկ ներառում է 64-էջանոց լուսանկարների բուկլետ)։ Ալբոմը լավագույն հնգյակի մեջ է մտնում Գերմանիայում, Ավստրիայում, Նիդեռլանդներում, Ֆրանսիայում, Շվեդիայում, միևնույն ժամանակ առաջին տեղը զբաղեցնելով Իտալիայում և Շվեյցարիայում ։ 2010 թվականին Էրոսը համերգ է տալիս Մոսկվայում ։
21:00 Eros Live World Tour 2009/2010
2010 թվականի նոյեմբերի 30-ին թողարկվում է Ռոմազզոտիի ևս մեկ համերգային ալբոմ՝ «21:00 Eros Live World Tour 2009/2010»։ Տվյալ կրկնակի ալբոմը Էրոս Ռամազոտիի կողմից ձայնագրվել է նրա համաշխարհային շրջագայությունների ընթացքում, ինչպես նաև 2009 թվականի դեկտեմբերի 4-ի և 5-ի Միլանի համերգների ժամանակ։ Ալբոմը կազմված է երգչի ամենահայտնի և լավագույն ստեղծագործություններից։ Նաև թողարկվում է ալբոմի DVD-տարբերակը ։
Անձնական կյանք
Ռամազոտին ամուսնացած է եղել շվեյցարիացի մոդել և դերասանուհի Միշել Հունցիկերի հետ, 1998 թվականից մինչ 2002 թվականը, նրանք ունեն ընդհանուր դուստր՝ Ավրորա, ով ծնվել է 1996 թվականի դեկտեմբերի 5-ին։ Այժմ երգչի կինն է Մարիկա Պելեգրինելին։ Այդ ամուսնությունից Էրոսը ունի դուստր՝ Ռաֆաելա։ 2015 թվականի մայիսի դրությամբ Էրոս Ռամազոտին ունի արդեն երեք երեխա։ 2006 թվականի ապհրիլի 13-ին Ռամազոտին հրապարակում է 320-էջանոց ինքնակենսագրությունը, որի համահաղինակ է հանդիսանում Լուկա Բյանկինին ։ Էրոս Ռամազոտին հանդիսանում է իտալական «Յուվենտուս» ֆուտբոլային ակումբի երկրպագուն։
Աղբյուրներ
Կատեգորիա:Իտալացի երգիչներ Կատեգորիա:Իտալացի երգահաններ Կատեգորիա:Իտալացի երաժիշտներ
Կատվալոքոներ
Կատվալոքոներ, լոքոյակերպների կարգի ձկների ընտանիք։ Հայտնի է շուրջ 40, Հայաստանում ներմուծված է 1 տեսակ՝ ջրանցքային լոքոն։
Մարմինը զուրկ է թեփուկներից։ Բերանը շրջապատված է 4 զույգ բեղիկներով։ Ունեն ճարպային օղակ։ Մեջքային և կրծքային լողակների առաջին ճառագայթները հաստացած են։
Կատեգորիա:Ձկներ
Goodbye Yellow Brick Road (երգ)
«Goodbye Yellow Brick Road» (Ցտեսություն դեղին աղյուսից ճանապարհ), Էլթոն Ջոնի երգ։
2004 թվականին «Rolling Stone» հանդեսը Էլթոն Ջոնի «Goodbye Yellow Brick Road» երգն ընդգրկել է «Բոլոր ժամանակների 500 մեծագույն երգերի» 380-րդ հորիզոնականում ։ 2011 թվականի ցանկում երգը գտնվել է 390-րդ տեղում ։ Երգը նաև Լարս ֆոն Թրիերի 1996 թվականի «Ճեղքելով ալիքները» (Breaking the Waves) մելոդրամատիկ ֆիլմի սաունդթրեքներից մեկն է ։
Ծանոթագրություններ
Կատեգորիա:Ռոք երգեր Կատեգորիա:1973 սինգլներ Կատեգորիա:Երգեր այբբենական կարգով Կատեգորիա:Էլթոն Ջոնի երգեր
Դոլինովկա (գետ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Մակերիկամներ
Մակերիկամներ, բարձրակարգ ողնաշարավոր կենդանիների և մարդու ներզատիչ գեղձային զույգ օրգան։ Մարդու մակերիկամների կշիռը 12 գ է, երկարությունը՝ 25-30 մմ, հաստությունը՝ 6-10 մմ։ Գտնվում են որովայնի խոռոչում՝ ետորովայնամզայիը տարածությունում՝ կրծքային և գոտկային ողների սահմանում։ Աջը բրգաձև է, փոքր է ձախից և տեղադրված է երիկամի վերին բևեռին, ձախը կիսալուսնաձև է և հպվում է երիկամի առաջային միջային եզրին։ Մակերիկամի առաջային մակերեսին գտնվում է դրունքը, որով անցնում են նրա արյան և ավշային անոթներն ու նյարդերը։ Մակերիկամին արյուն են մատակարարում մակերիկամային վերին, միջին և ստորին զարկերակները, նյարդավորում ընդերային մեծ նյարդի ճյուղերը։ Մակերիկամները բաղկացած են կեղևային և միջուկային նյութից։ Կաթնասուն կենդանիների և մարդու մակերիկամի կեղևային նյութը կամ կեղևը կազմված է Էպիթելային բջիջներից գոյացած երեք գոտիներից (խրձային, կծիկային, ցանցային) և արտադրում է ստերոիդային ավելի քան 40 միացություն՝ կորտիկոստերոիդներ, որոնք ազդում են հանքային նյութերի և ածխաջրերի փոխանակության, ինչպես նաև սեռական ֆունկցիայի վրա։ Կեղևի ֆունկցիան կարգավորվում է հիպոֆիզի առաջային բլթում արտադրվող աղրենոկորտիկոտրոպ հորմոնով։ Միջուկային նյութը կազմված է հիմնականում էպիթելային բազմանկյուն խոշոր բջիջներից, որոնք գոյացնում են շարակցական հյուսվածքով և երակային մազանոթային ծոցերով միմյանցից սահմանազատված հանգույցներ։ Միջուկային նյութում արտադրվում են կատեխոլամիններ (ադրենալին, նորադրենալին), որոնք հաճախացնում և ուժեղացնում են սրտի կծկումները, բարձրացնում արյան ճնշումը, թուլացնում բրոնխների, միզապարկի հարթ մկանունքը, մասնակցում ածխաջրային փոխանակության կարգավորմանը։ Մակերիկամի ֆունկցիան գտնվում է նյարդային համակարգի և նրա բարձրագույն բաժնի՝ գլխուղեղի մեծ կիսագնդերի կեղևի հսկողության տակ։
Կատեգորիա:Օրգաններ
Նետախոտ եռատերև
Կատեգորիա:Ծածկասերմեր Կատեգորիա:ՀՀ Կարմիր գրքում գրանցված բույսեր
Օդսհերեդ (կոմունա)
Օդսհերեդ (Odsherred Kommune), դանիական կոմունա Զելանդիա մարզի կազմի մեջ։ Տարածքը՝ 355,3 կմ², ինչը կազմում է Դանիայի ողջ տարածքի 0,82 %-ը՝ առանց Գրենլանդիայի և Ֆարերյան կղզիների։ 2008 թվականի հունվարի 1-ի տվյալներով՝ բնակչությունը 33129 մարդ է (տղամարդիկ՝ 16583, կանայք՝ 16546, օտարերկրացիներ՝ 866)։
Պատմություն
Կոմունան ձևավորվել է 2007 թվականին հետևյալ կոմունաներից.
Արտաքին հղումներ
Կատեգորիա:Զելանդիա (մարզ) Կատեգորիա:2007 թվականին հիմնադրված բնակավայրեր
Խաչպապ
Խաչպապ, հայկական արական անուն։ Առաջացել է հայերեն խաչ և պապ բառերից ։ Խաչպապ ձևով հիշատակվել է 1819 թվականին ։ Հիշատակվել է նաև Խաչպապա անվամբ ։
Ծանոթագրություններ
Կատեգորիա:Հայկական արական անձնանուններ
Եվրոպական տարիներ
Ամեն տարի Եվրամիությունն իր անդամ երկրների միջև քննարկումների և երկխոսության քաջալերման, կոնկրետ խնդրի շուրջ եվրոպական քաղաքացիների իրազեկության բարձրացման համար ընտրում է որոշակի թեմա ։
Պատմություն
Սկսած 1983 թվականից Եվրոպական խորհրդարանը և Եվրախորհուրդը յուրաքանչյուր տարի ընտրել են ամենամյա գործողությունների թեման՝ հիմնված Եվրոպական հանձնաժողովի առաջարկի վրա։ Եվրոպական տարիները եվրոպական քաղաքացիներին կրթելու և անդամ պետությունների ազգային կառավարությունների ուշադրությունը կոնկրետ խնդրի վրա հրավիրելու արշավ են, որպեսզի փոխվեն դիրքորոշումներն ու վարքագիծը ինչպես ազգային, այնպես էլ եվրոպական մակարդակներում ։
Արտաքին հղումներ
Կատեգորիա:Օրացույց Կատեգորիա:Ցանկեր:Մշակույթ Կատեգորիա:Եվրոպական միություն
Սեն Նաբոր սյուր Օբ
Սեն Նաբոր սյուր Օբ (Saint-Nabord-sur-Aube), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 129 մարդ, բնակչության խտությունը` 15.09 մարդ/կմ²։ Բնակավայրը զբաղեցնում է 8.55 կմ² տարածք։
Աշխարհագրություն
Գտնվում է Փարիզ քաղաքից 145 կմ արևելք, Շալոն ան Շամպայն քաղաքից` 50 կմ հարավ, Տրուա քաղաքից` 28 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 89 աշխատունակ (15-64 տարեկան) բնակիչ, որոնցից ակտիվ էին 69-ը, իսկ ոչ ակտիվները` 20։ Ակտիվության ցուցանիշը կազմում է 77,5 %։ 69 աշխատունակ մարդկանցից աշխատել է 65 անձ (38 տղամարդ և 27 կին)։ Գործազուրկ են եղել 4 անձ (0 տղամարդ և 4 կին)։ 20 անաշխատունակներից 8-ը եղել են աշակերտներ կամ ուսանողներ, 8-ը` թոշակառուներ, իսկ 4-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Պրահայի կատարողական արվեստների ակադեմիայի կինոյի և հեռուստատեսության դպրոց
Պրահայի կատարողական արվեստների ակադեմիայի կինոյի և հեռուստատեսության դպրոց (Filmová a televizní fakulta Akademie múzických umění v Praze կամ FAMU), կինոդպրոց Պրահայում։ Հիմնադրվել է 1946 թվականին որպես Պրահայի կատարողական արվեստի ակադեմիայի երեք մասնաճյուղերից մեկը ։ Դասավանդման լեզուն չեխերեն է, սակայն որոշ ծրագրեր դասավանդվում են անգլերեն։ Ըստ The Hollywood Reporter-ի՝ FAMU-ն Եվրոպայի լավագույն կինոդպրոցն է և աշխարհի թիվ 11 կինոդպրոցը ։
Գործունեություն
Պրահայի կատարողական արվեստների ակադեմիայի կինոյի և հեռուստատեսության դպրոցի գլխավոր շենքը գտնվում է Պրահայի պատմական կենտրոնում։ Դպրոցը ներառում է Studio FAMU-ն, արտադրական և հետբուհական ֆակուլտետ՝ հագեցված ձայնային և հեռուստատեսային ստուդիաներով և նորարարական տեխնոլոգիաներով՝ ուսանողական աշխատանքների իրականացման համար։ Յուրաքանչյուր աշուն, FAMU-ն կազմակերպում է Famufest փառատոնը` իր ուսանողների ներկայիս աշխատանքների ցուցադրումը, ինչպես նաև ուղեկցող մշակութային ծրագիր և ֆիլմարտադրության բնագավառի նշանավոր գործիչների այցելություններ։
1960-1970-ական թվականներին Հարավսլավիայից բազմաթիվ երիտասարդ ռեժիսորներ FAMU-ի շրջանավարտներ էին (Ռայկո Գրլիչ, Սրջան Կարանովիչ, Էմիր Կուստուրիցա, Գորան Մարկովիչը (կինոռեժիսոր), Գորան Պասկալևիչը և Լորդան Զաֆրանովիչը) ։
Դասընթացներ
Ներկայումս FAMU-ն բաղկացած է տասնմեկ բաժիններից, որոնք ուսանողներին նախապատրաստում են ֆիլմերի և աուդիո-վիզուալ արտադրության բոլոր մասնագիտությունների համար։ Այդ ստորաբաժանումներն են՝
Դասընթացները նախատեսված են բակալավրի, մագիստրոսի և դոկտորական մակարդակների համար։ Բացի այդ, FAMU միջազգային բաժինը առաջարկում է եռամյա մագիստրոսական ծրագիր կինոյի և թվային մեդիայի համար անգլերենի դասավանդմամբ օտարերկրյա ուսանողների համար, որոնք հիմնականում կենտրոնանում են հեղինակային սցենարիստական և ռեժիսորական աշխատանքների վրա։
Անհատական բաժիններն աստիճանաբար ընդլայնում են իրենց ծրագրերը՝ ներառելով անգլերենի դասավանդում, որը ներկայումս ներառված է լուսանկարչության և կինեմատոգրաֆիայի բաժիններում։ FAMU-ն արտասահմանցի ուսանողների համար նաև առաջարկում է մեկամյա Ակադեմիական նախապատրաստման ծրագիր, որն օգտագործում է ինտենսիվ տեսական մեթոդաբանություն։ Եռամսյա հատուկ արտադրական դասընթացը կենտրոնանում է աուդիո-վիզուալ աշխատանքների արտադրության և բաշխման գործնական խնդիրների վրա։
Արտաքին հղումներ
Կատեգորիա:Չեխիայի համալսարաններ Կատեգորիա:Կրթությունը Չեխիայում Կատեգորիա:1946 հիմնադրումներ
Adidas Beau Jeu
Adidas Beau Jeu, ֆուտբոլի գնդակի մոդել, որը ստեղծվել է Ադիդաս ընկերության կողմից 2016 թ. Եվրոպայի առաջնության համար ։ Գնդակը ներկայացվել է 2015 թ. նոյեմբերի 12-ին Զինեդին Զիդանի կողմից իր ինստագրամի էջում ։
Նկարագրություն
Գնդակի «Beau Jeu» անվանումը ֆրանսերենից թարգմանվում է «Գեղեցիկ խաղ» ։ Գնդակը ստեղծվել է Ֆրանսիայի դրոշի գույներով. կապույտ, սպիտակ և կարմիր։ Գնդակի բլոկների վրա կան «E», «U», «R», «O» տառերը և «2», «0», «1», «6» թվերը։
Գնդակը ստեղծվել է Ադիդաս ընկերության կողմից 18 ամիսների ընթացքում։
Գնդակն իր կառուցվածքով նման է Adidas Brazuca գնդակին։ Գնդակը բաղկացած է 6 դետալներից, որից 3-ը միացվում են 8 կետերում։
Ծանոթագրություններ
Կատեգորիա:Եվրո 2016 Կատեգորիա:2015 հայտնված կերպարներ
Բալլի Յազկուլիև
1949 թվականին ավարտել է Տաշաուզի ուսուցչական, 1952 թվականին 4 Չարջոուի մանկավարժական ինստիտուտըը 1962 թվականին ԽՄԿԿ ԿԿ-ին կից բարձրագույն կուսակցական դպրոցը։
1975-1978 թվականներին եղել է Թուրքմենական ԽՍՀ Մինիստրների խորհրդի նախագահը, ԹԽՍՀ արտաքին գործերի մինիստրը։ 1976-1981 թվականներին եղել է ԽՄԿԿ ԿՎՀ անդամ, 1981-1990 թվականներին եղել է ԽՄԿԿ ԿԿ անդամության թեկնածու ։
Պարգևատրվել է չորս շքանշանով։
Ալագոա Գրանդի
Ալագոա Գրանդի (Alagoa Grande), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի գյուղատնտեսական շրջան (մարզ)ում։ Մտնում է Բրեժու Պարաիբանուի գավառի կազմի մեջ։ Բնակչությունը կազմում է 27 448 մարդ՝ 2007 թվականի տվյալներով։ Գրավում է 332 կմ2 տարածք։ Բնակչության խտությունը՝ 82,67 մարդ/կմ²։
Պատմություն
Քաղաքը հիմնադրվել է 1864 թվականին։
Վիճակագրություն
Կատեգորիա:Բրազիլիայի բնակավայրեր Կատեգորիա:Պարաիբա նահանգի բնակավայրեր
Կարի ասեղը
Կարի ասեղը (Stoppenaalen), դանիացի հայտնի հեքիաթագիր Հանս Քրիստիան Անդերսենի հեքիաթը։ Գրվել է 1845 թվականին։
Սյուժե
Կար չկար մի կարի ասեղ կար։ Նա շատ բարակ էր, այդ պատճառով էլ նրան կարի ասեղ էին համարում։ Ասեղն իրեն շատ էր երևակայում և մատներին անընդհատ ասում էր, որ իր հետ զգույշ վարվեն։ Եվ մի օր էլ հին կոշիկը կարկատելիս այն կոտրվում է։ Խոհարարուհին կոտրված մասին զմուռս է դնում և խրում իր գլխաշորին։ Ասեղը մետաղազարդ էր դարձել և իրեն առավել շատ էր երևակայում։ Ասեղն իրեն այնքան էր երևակայում, որ հանկարծ նա փորձեց ձգվել և ընկավ կեղտաջրի մեջ։ Ասեղը նորից սկսեց իրեն երևակայել և սկսեց ծաղրել կեղտաջրի մեջ ընկած տաշեղներին։ Կեղտաջրի մեջ ընկավ մի շշի փշուր և նրանք սկսեցին պատմել իրենց կյանքից։ Հանկարծ առվակը սկսեց հորդանալ և շշի փշուրին հանեց ափ, իսկ ասեղին գտավ մի տղա, ով կեղտաջրի մեջ դրամ էր որոնում։ Նրանք կեղտաջրի մեջ տեսան մի ձվի կճեպ, ասեղին դրեցին նրա վրա, և ասեղն սկսեց իրեն ավելի երևակայել։ Հետո նրա վրայով անցավ մի բեռնասայլ, բայց նա չկոտրվեց, քանի որ պառկած էր սայլահատակին` ամբողջ երկայնքով ձգված...Եվ այդպես էլ պառկած կմնա ու կմնա ։
Արտաքին հղումներ
Կատեգորիա:Հանս Քրիստիան Անդերսենի հեքիաթներ
Գենի նոկդաուն
Կարճատև նոկդաունի դեպքում, օլիգոնուկլեոտիդի կապը գենի կամ տրանսկրիպտի միջև նվազեցնում է էքսպրեսիան տրանսկրիպցիայի, տրանսլյացիայի կամ ինֆորմացիոն ՌՆԹ-ի դեգրադացիայի արգելափակման պատճառով, նաև կարող է խախտել պրե-ՌՆԹ-ի սփլայսինգը ։
Գիտնականներն ուսումնասիրում են անջատված գենի ազդեցությունը կամ նրա էքսպրեսիան օրգանիզմի ֆենոտիպի վրա և համեմատում են նորմալ առանձնյակների հետ։ Գեների կարճատև նոկդաունները հաճախ են կիրառվում զարգացման կենսաբանության մեջ ։
Տես նաև
Կատեգորիա:Մոլեկուլային գենետիկայի մեթոդներ Կատեգորիա:Գենետիկա
Մեկնութիւն սաղմոսաց (4679, Ներսես Լամբրոնացի)
Մեկնութիւն սաղմոսաց, Ներսես Լամբրոնացի (4679), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4679 թվի տակ։ Ձեռագիրը գրվել է 13-րդ դարում Խաչատուր գրիչի կողմից [ենթադրաբար] Արճիշում։ Ստացողը եղել է Դավիթ Բարունապետն։ Գրված է թղթի վրա, որը ունի 49x34 չափս։ Ձեռագիրը կազմված է 545 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը` լուսանցազարդ ստվարաթուղթ։ Հիշատակարաններ գրչի՝ 152բ, 216բ, 283բ, 347ա, 407ա, հետագայի՝ 469բ (1904թ.) :
Ծանոթագրություններ
Կատեգորիա:Մատենադարանի ձեռագրեր
Նումանջի ազգային պարկ
Նումանջի ազգային պարկ (Namadgi National Park)՝ գտնվում է Ավստրալիական մայրաքաղաքային տարածքի հարավարևմտյան մասում։ Պարկը սահմանակցում է Կոսցյուշկո ազգային պարկին, որը գտնվում է Նոր Հարավային Ուելսում։
Նումանջի պարկը Կանբեռայից 40 կմ հարավ-արևմուտք է, ընդհանուր մակերեսը 1058 քկմ, որը կազմում է Ավստրալիական մայրաքաղաքային տարածքի մոտավոր 46%:Այն հիմնադրվել է 1984 թվականի նոյեմբերի 7-ին, 2008 թվականին պարկը ընդգրկված է եղել Ազգային ժառանգության ցանկում Ավստրալիական թիվ 11 այլ ազգային պարկերի և արգելավայրերի հետ որոնք գտնվում են Ավստրալիական Ալպերի տարածաշրջանում ։ Պարկը պաշտպանում Ավստրալիական Ալպերի հյուսիսիային մասը իր տպավորիչ գրանիտային լեռները։ Պարկի լանդշաֆտը տատանվում է ձյունառատ անտառներից մինչև ալպիական մարգագետիներ։ Բազմազան է նաև կենդեանական աշխարհը, այստեղ հաճախ հանդիպում են արևելյան մոխրագույն կենգուրու, ռոզելի և սև ագռավ, սուլող ագռավ։ Կանբեռայի ջրի օգտագործման 85% ապահովում է պարկի ջրահավաք ավազանը։ Այս ենթալպյան տարածաշրջանում եղանակը տատանվում է ցուրտ ձմեռային գիշերներից մինչև ջերմ ամառան օրերի, որը կարող է փոփոխվել շատ արագ։ Ձյուն սովորաբար գալիս է ձմռան ընթացքում Բիմբերի և Բրինդաբելլա ագարակների շրջակայքում և պարկի մյուս շրջաներում էլ ձյունը հազվադեպ չէ։ Ամենաբարձր կետը Բիմբերի գագաթն է 1911 մ, որը համարվում է նաև ամենաբարձր կետը Ավստրալիական մայրաքաղաքային տարածքի։ «Նումանջի» անվանումն առաջացել է տեղի բնիկների անունից, նրանք ապրում էին Կանբեռայից հարավ-արևմուտք շուրջ 21 հազար տարի։ Պարկում շատ են աբորիգենների կողմից ստեղծված տեսարժան վայրերը, բացառություն է կազմում «Յանկի Հետ», որը ստեղծվել է ավելի քան 800 տարի առաջ։ Տարածքը ունի մեծ մշակութային նշանակություն աբորիգենների համար։ 2001 թվակինի ապրիլին տեղական համայնքի ներկայացուցիչները կնքեցին համաձայնություն Ավստրալիական մայրաքաղաքային տարածաշրջանի կառավարության հետ ճանաչելով բնիկների ավանդական կապը տարածքի հետ և իրենց պարտքը նախնիների առաջ լինել պահապաները տարածքի։ Ստեղծվել է համաձայնագիր համատեղ ղեկավարել պարկը ։ Առաջինը եվրոպացիներով բնակեցվել է 1830 թվականներից և մաքրել են հովիտը գյուղատնտեսության համար միայն լեռներում են պահպանվել անտառներ։
Ծանոթագրություններ
Կատեգորիա:Ազգային պարկեր Կատեգորիա:1984 հիմնադրումներ Կատեգորիա:Կատեգորիա ԲՊՀՄ II
Սկարմանիո
Սկարմանիո  (Scarmagno), կոմունա Իտալիայում՝ Պիեմոնտ մարզի Թուրինի գավառում։ Բնակչությունը ըստ 2008 թվականի տվյալների՝ 784 մարդ։ Զբաղեցնում է 8 կմ² տարածք ։ Բնակչության խտությունը՝ 98 մարդ/կմ²։ Փոստային ինդեքսը՝ 10010։ Հեռախոսային կոդը՝ +39 0125։
Ժողովրդագրություն
Բնակչության շարժը.
Ծանոթագրություններ
Կատեգորիա:Իտալիայի քաղաքներ
Քլինթ Կապելա
Քլինթ Ն'Դումբա Կապելա (Clint N'Dumba-Capela, ), շվեյցարացի պրոֆեսիոնալ բասկետբոլիստ, կենտրոնական։ Հանդես է գալիս Բասկետբոլի ազգային ասոցիացիայի (NBA) «Ատլանտա Հոքս» ակումբում։
Վաղ տարիներ
Քլինթ Կապելան ծնվել է Շվեյցարիայի Ժնև քաղաքում ։ Քլինթի ծնվելուց մի քանի ամիս անց ծնողները բաժանվել են։ Քլինթի մայրը միայնակ է դաստիարակել նրան և նրա եղբայրներին։ 13 տարեկանում Քլինթի հասակն արդեն 190 սանտիմետր էր և եղբայրը նրան խորհուրդ է տալիս զբաղվել բասկետբոլով։ Քլինթ Կապելան մասնակցել է 2009 թվականի Եվրոպայի երիտասարդական բասկետբոլի մրցույթին, որից հետո տեղափոխվել է Ֆրանսիա։ Քլինթը սովորել է Փարիզի «INSEP» ուսումնական կենտրոնում ։
Էլան Շալոն
2012 թվականին Քլինթը դառնում է «Էլան Շալոնի» խաղացող։
2014 թվականի ապրիլի 12-ին Քլինթը խաղացել է Շվեյցարիայի բասկետբոլի հավաքականում և մասնակցել է «Նայկ Հուպ Սամիտ» մարզական ճամբարին ։ Նույն թվականին Քլինթը հայտարարում է, որ մասնակցելու է ԲԱԱ 2014 թվականի դրաֆթին ։ 2013-2014 թվականների Ֆրանսիայի բասկետբոլի առաջնության արդյունքների հիման վրա Քլինթ Կապելային ճանաչում են լիգա «Pro A»-ի  ամենաառաջադեմ և լավագույն երիտասարդ խաղացող ։
Հյուսթոն Ռոքեթս
2014 թվականի հուլիսի 25-ին «Հյուսթոն Ռոքեթս» ակումբի կազմում խաղացել է 21-րդ համարի ներքո՝ 2014 թվականի NBA դրաֆթում ։ 2015 թվականի հոկտեմբերի 6-ին «Սակրամենտո Քինգս»-ի դեմ խաղում սահմանում է իր առաջի դաբլ-դաբլը՝ հավաքելով 13 միավոր և 12 անդրադարձ ։ 2016  թվականին «Յութա Ջազի» դեմ խաղում սահմանում է իր նոր անձնական ռեկորդը՝ հավաքելով 20 միավոր ։
Արտաքին հղումներ
Կատեգորիա:Հյուստոն Ռոքեթսի բասկետբոլիստներ Կատեգորիա:Ապրող անձինք Կատեգորիա:Ատլանտա Հոքսի բասկետբոլիստներ Կատեգորիա:ԲԱԱ-ի բասկետբոլիստներ Կատեգորիա:Ամերիկացի բասկետբոլիստներ
Ռաքել Մուրիլիո
Ռաքել Մուրիլիո (Լիսաբոն) Նեթֆլիքս հեռուստաալիքի թողարկած «Թղթե տունը» հեռուստասերիալի կերպար, որի մարմնավորումը կատարել է Իցիար Իտունյոն ։ Հեռուստասերիալում նա գլխավոր հերոսուհին է, ազգային ոստիկանության կորպուսի ինսպեկտորը և պատասխանատու է լինում այդ գործի համար, մինչև երրորդ եթերաշրջանում, Պրոֆեսորին սիրահարվելով, միանում է նրա թիմին։
Կերպար
Ռաքել Մուրիլիոն ազգային ոստիկանության կորպուսի ինսպեկտորն է, որին հանձնարարված է բանակցել կողոպտիչների հետ (1 և 2 եթերաշրջաններ)։ Սակայն բանակցությունների ժամանակ նա ծանոթանում է Պրոֆեսորի հետ, որը ներկայանում է որպես Սալվադոր Մարտին։ Ռաքելը սիրահարվում է նրան այնպիսի աստիճանի, որ նախընտրում է միանալ նրան, այլ ոչ թե ձերբակալել, և այդ պահին նա դառնում է խմբավորման արդյունավետ անդամ, ինչպես թիմի մյուս անդամները նա նույնպես վերցնում է քաղաքի անուն՝ Լիսաբոն (3 և 4 եթերաշրջաններ)։
Ռաքելը լինում է ամուսնալուծված իր նախկին ամուսնուց և ունենում է դուստր։
Բնութագիր
Իտունյոն նկարագրել է Մուրիլոյին որպես «ուժեղ և հզոր կին տղամարդկանց աշխարհում, բայց նաև զգայուն իր անձնական կյանքում» ։ Ալեքս Պինան Ռաքելին պատկերել է որպես նախկինում բռնբարված և կոտրված կին, որը Պրոֆեսորին հանդիպելով սիրահարվում է նրան ։
Արտաքին հղումներ
Կատեգորիա:«Թղթե տունը» հեռուստասերիալի կերպարներ
Արցախյան ազատամարտի արտացոլումը կինոյում
1989-ին կինոռեժիսու Արման Մանարյանի և հույն օպերատոր Կ. Կալաֆատիսի նկարահանած «Արցախ՝ E=mc2 » ֆիլմը նվիրված է Ղարաբաղյան շարժմանը։ Հայաստանի փաստավավերագրական ֆիլմերի ստուդիայի կինեմատոզրաֆիստների (Ա. Մնացականյան, Ա. Խաչատրյան, Բ.Հովսեփյան, Ռ. Գեուզյանց, Ռ. Սիլոնյան, Վ. Պետասյան. Գ. Հարաթյունյան. Լ. Պետասյան, Ս. Գեուգյանց, 5ու. Բաբախանյան և ուրիշներ) ստեղծած «Արցախի վարպետներ» (1988). «Արցախյան օրագիր», «Շուշի՝ վերադարձ գերությունից» (1992), «Թռիչքներ դեպի պատերազմ» (1992), «Անհուն անդորրի շրշյունը» (1993), «Անվերջ ձգվող դասամիջոց» ֆիլմերում պատկերված են պատերազմի տարիների արցախահայության առօրյան։
Կատեգորիա:Արցախյան պատերազմ
Վիետրի սուլ Մարե
Վիետրի սուլ Մարե (Vietri sul Mare), կոմունա Իտալիայում՝ Կամպանիա մարզի Սալեռնո գավառում ։ Բնակչությունը կազմում է 8537 մարդ, բնակչության խտությունը կազմում է 1067 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 84019, հեռախոսային կոդ՝ (+39) 089։
Ծանոթագրություններ
Կատեգորիա:Իտալիայի բնակավայրեր
(12008) Քանդրուփ
(12008) Քանդրուփ, Kandrup-աստերոիդ աստերոիդների հիմնական գոտում։ Այս երկնաքարը հայտնաբերվել է 1996 թվականի հոկտեմբերի 11-ին, ամերիկացի աստղագետ Թիմոտի Սպարի կողմից Կատալինա կայանում ։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ
Խարտյաշ (անձնանուն)
Ծանոթագրություններ
Կատեգորիա:Հայկական արական անձնանուններ Կատեգորիա:Հայկական իգական անձնանուններ
Ագնես Մակֆեյլ
Ագնես Մակֆեյլ (Agnes MacPhail, ), կանադացի պետական գործիչ։ Կանադայի համայնքների պալատում ընտրված առաջին կինն է, Օնտարիոյի օրենսդիր ժողովում առաջին երկու կանանցից մեկը և Ազգերի լիգայի Կանադայի պատվիրակության առաջին կին ներկայացուցիչը, պացիֆիստ, Կանադայում կանանց հավասարության պայքարի և կանադական ուղղիչ հիմնարկների բարեփոխումներ նախաձեռնող անձ։ 1985 թվականին Ագնես Մակֆեյլը ճանաչվել է Կանադայում ազգային պատմական կարևորություն ունեցող անձ։
Մանկություն և կարիերայի սկիզբ
Ագնես Մակֆեյլը ծնվել է 1890 թվականին Գրեյ կոմսության Պրոտոն թաունշիփում (հարավարևելյան Օնտարիո) ՝ ֆերմերներ Դուգալդ Մակֆեյլի և Հենրիետա Քեմբելի ընտանիքում (Թեև նրա ազգանունը արտասանվում էր "McPhail", Շոտլանդիա կատարած ուղևորության ժամանակ Ագնեսը բացահայտել էր, որ իր ազգանունը եղել է "Macphail", ուստի փոխել և վերականգնել է իր բնօրինակ ազգանունը)։ Երբ Ագնեսը 12 տարեկան էր, ընտանիքը ցածր ու խոնավ բնակավայրից տեղափոխվել է նույն կոմսության Սիլոն գյուղին հարակից աղյուսից կառուցված ագարակ ։
14 տարեկանում Ագնեսը հաջողությամբ հանձնել է ավագ դասարանների ընդունելության քննությունները, սակայն նրա ծնողները ցանկացել են, որ աղջիկն օգնի իրենց վարելու ֆերմերային տնտեսությունը, և միայն երկու տարի հետո են համաձայնել, որ Ագնեսը շարունակի ուսումը։ 1906 թվականին Ագնեսը սովորել է Օուեն Սաունդի ավագ դպրոցում, 1908-1910 թվականներին՝ Ստրատֆորդի սովորական դպրոցում (մանկավարժական ուսումնարան), որն ավարտելուց հետո դասավանդել է Օնտարիոյի և Ալբերտայի դպրոցներում ։ Քաղաքական գործունեությունը սկսել է, երբ աշխատում էր Կինլոսի (Օնտարիո) դպրոցում՝ մասնակցելով տեղական ֆերմերների հանդիպմանը ։
Շարոնի գյուղի դպրոցում աշխատելու տարիներին Մակֆեյլը տեղական կոոպերատիվ շարժման մեջ ծավալել է հասարակական գործունեություն և միացել է «Օնտարիոյի միացյալ ֆերմերներ» կուսակցությանը ։ Եղել է Farmers' Sun թերթի սյունակագիր ։ 1919 թվականին նրա կուսակցությունը վստահորեն հաղթեց Օնտարիոյի նահանգային ընտրություններում, իսկ երկու տարի անց՝ 1921 թվականին, Մակֆեյլը դարձավ Գրեյ կոմսության հարավարևելքի Համայնքների ֆեդերալ պալատի թեկնածու (Կանադայի խորհրդարան կանանց ընտրվելու իրավունքը օրինականացվել է 1919 թվականին, իսկ 1921 թվականի ընտրություններում ընդգրկված էին չորս կին թեկնածուներ ): Ընտրություններում Մակֆեյլը ներկայացրեց Կանադայի առաջադիմական կուսակցությունը, որի հետ այդ ժամանակ միավորվել էին Օնտարիոյի միավորված ֆերմերները ։ Չնայած կին թեկնածուի առաջադրման կուսակցության մտահոգություններին, Մակֆեյլը հաղթեց ընտրություններում և դարձավ Կանադայի համայնքների պալատում ընտրված առաջին կինը։ Մինչև 1940 թվականը եղել է խորհրդարանի անդամ ։
Համայնքների պալատի պատգամավոր
Խորհրդարանում Մակֆեյլը հանդես է եկել որպես ֆերմերների իրավունքների պաշտպան, ինչպես նաև տարբեր ճնշված խմբերի և փոքրամասնությունների, այդ թվում՝ կանանց, Նոր Շոտլանդիայի հանքագործների, ներգաղթածների և բանտարկյալների իրավունքների պաշտպան։ Մարդու իրավունքների նրա դիրքորոշումը քննադատները մեկնաբանում են տարբեր պատճառներով` «կանացի բարությունից» մինչև կոմունիստական գաղափարների և պետական դավաճանություն։ 1924 թվականին Մակֆեյլը և Առաջադիմական կուսակցության նրա համախոհները կուսակցության ներսում ձևավորեցին ֆրակցիա, որը հայտնի էր որպես Իմբիրային խումբ։ 1930-ական թվականներին այս խումբը միացվեց սոցիալիստական և բանվորական կուսակցություններին և, ի վերջո, նրանց հետ միասին միաձուլվեց Համագործակցային ընկերակցության ֆեդերացիային, որի ծրագիրն առաջարկում էր ազգայնացնել խոշոր ձեռնարկությունները և Կանադան զարգացնել որպես սոցիալական պետություն։ Մակֆեյլը ֆեդերացիայի հիմնադիրներից էր, բայց երբ 1934 թվականին Օնտարիոյի միավորված ֆերմերները դուրս եկան ֆեդերացիայից, նա հետևեց սեփական կուսակցությանը ։
Կանանց իրավունքների համար պայքարում Մակֆեյլը հիմնադրել է Էլիզաբեթ Ֆրայի միությունը, որի առաքելությունը կանանց պաշտպանելն էր։ Նա նաև աջակցել է Քվեբեկի կանանց ընտրական իրավունքի համար պայքարին և Կանադայի Գերագույն դատարանում Հայտնի հնգյակի միջնորդությանը, որի արդյունքում կանայք Սենատում նստելու իրավունք ստացան։ Մակֆեյլն ակտիվ հակապատերազմական դիրքորոշում է ունեցել, դեմ է արտահայտվել ռազմական կարիքների հատկացումներին, ռազմական դպրոցներին (ներառյալ Կանադայի թագավորական ռազմական քոլեջը) և ռազմական ու կայսերական պատմության փառքին ։
Կանադական բանտերում գտնվող բանտարկյալների իրավիճակի վրա առաջին անգամ ուշադրություն է դարձրել 1923 թվականին, երբ Քինգսթոնի բանտում բանտարկյալները խռովություն են բարձրացրել, որից հետո Մակֆեյլն այցելել է նրանց, անձամբ ծանոթացել պատիժը կրողների պայմաններին և 1925 թվականին մեկնարկել է Կանադայի ուղղիչ համակարգի բարեփոխման քարոզարշավը։ Նա կոչ է արել բանտարկյալներին աշխատելու հնարավորություն տալ, կրթական դասընթացներ կազմակերպել անգրագետների համար, ավելացնել զբոսանքի և սպորտային գործունեության ժամանակը, ուղղիչ-աշխատանքային հիմնարկներում ունենալ դիպլոմավորված հոգեբաններ, բժիշկներ։ Մակֆեյլը նաև կողմ էր մահապատժի կիրառման կրճատմանը և դա սոցիալական պաշտպանության այլ տեսակներով փոխարինելուն ։ Սկզբում նրա նախաձեռնությունը լայն աջակցություն չի ստացել և վերջապես արգելվել է Կանադայի պրոգրեսիվ պահպանողական կուսակցության կողմից։ Այնուամենայնիվ, 1935 թվականին ազատական կառավարության ձևավորումից հետո Կանադայում գործող պատժի համակարգի ուսումնասիրության համար ստեղծվեց հանձնաժողով, որը 1939 թվականին կազմեց զեկույց, որը ներառում էր 88 առաջարկություն համակարգը բարեփոխելու համար։ Այս առաջարկությունները սկսվել են կիրառվել 1945 թվականից ։
Որպես համայնքների պալատի անդամ Մակֆեյլը տարբեր ժամանակներում ընդգրկված է եղել գյուղատնտեսության և գաղութացման, հանքարդյունաբերության, անտառների և ջրերի, բանկային և առևտրային, երկաթուղային, հաղորդակցման, արդյունաբերության և միջազգային հարաբերությունների հանձնաժողովներում ։ 1929 թվականին Մակֆեյլը եղել է Ազգերի լիգայում Կանադան ներկայացնող առաջին կինը։ Նրան տեղ են առաջարկել կանանց և երեխաների առողջության և բարեկեցության հարցերով հանձնաժողովում, սակայն հավատարիմ մնալով համոզմունքներին՝ պնդել է, որ իրեն չընդգրկեն զինաթափման հանձնաժողովում։ Այնուամենայնիվ, նույնիսկ այդ տեսակետները չխանգարեցին Մակֆեյլին 1939 թվականին աջակցելու Կանադայի նացիստական գերմանիայի դեմ պատերազմին միանալուն, քանի որ, ըստ նրա, «ավելի սարսափելի էր Հիտլերին դիմակայելը, քան պայքարելը» ։
Արտաքին հղումներ
Կատեգորիա:Կանադայի քաղաքական գործիչներ Կատեգորիա:Կանադացի պետական գործիչներ Կատեգորիա:Կանադացի կին ակտիվիստներ Կատեգորիա:Սոցիալիստ ֆեմինիստներ
Վարդատերեփուկ սովորական
Վարդատերեփուկ սովորական, բարդածաղկավորների ընտանիքին պատկանող ծածկասերմ բույս։
Նկարագրություն
Միամյա, գեղազարդային, ուղիղ կանգնած բույս է, որի բարձրությունը 20-60 սմ է։ Ցողունները ծածկված են կարճ-գանգուր մազիկներով։ Արմատամերձ տերևները քնարաձև-փետրաձև են, ցողունային տերևները` փետրաձև-բլթակավոր կամ փետրաձև բաժանված։ Զամբյուղները երկար ծաղկակոթերի վրա են, միայնակ, գագաթնային։ Եզրային ծաղիկները շատ մեծացած են, դեղին, սերմիկները պոպուսի հետ միասին ունեն 4-6 սմ երկարություն ։
Տարածվածություն
Հայաստանում հայտնի է միայն մեկ աճելավայր Երևանի ֆլորիստական շրջանում։ Հանդիպում է նաև Նախիջևանում, Արևելյան Անդրկովկասում, Լեռնային Թուրքմենիայում, Հյուսիսային և Արևելյան Իրանում ։
Պահպանություն
Կրիտիկական վիճակում գտնվող տեսակ է։ Հայտնի է մեկ ֆլորիստական շրջանում։ Տարածման և բնակության շրջանների մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանության միջոցառումներ չեն իրականացվում ։
Ծանոթագրություններ
Կատեգորիա:Կրիտիկական վիճակում գտնվող տեսակներ Կատեգորիա:Ծածկասերմեր Կատեգորիա:Բարդածաղկավորներ Կատեգորիա:ՀՀ Կարմիր գրքում գրանցված բույսեր
Լեսլի Քերոն
Լեսլի Քերոն (Leslie Caron, ), ֆրանսիացի դերասանուհի և բալետի արտիստ։ Երկու անգամ առաջադրվել է Օսկար մրցանակ ստանալու համար։ Հայտնիությունը ձեռք է բերել 1950-ական թվականներին՝ «Ամերիկացին Փարիզում» (1951), «Լիլի» (1953), «Ժիժի» (1958) ֆիլմերում նկարահանվելու համար։